钦定古今图书集成/明伦汇编/氏族典/第052卷 > 《廖用贤尚友录》 > 韦缵
## 钦定古今图书集成/明伦汇编/氏族典/第052卷 > 《廖用贤尚友录》 > 韦缵

按《魏书韦阆传》：“珍长子缵，字遵彦，年十二，补中书学
生，聪敏明辩，为博士李彪所称。除秘书中散，迁侍御
中散，转散骑侍郎，徙太子中舍人，仍兼黄门，又兼司
徒右长史，寻转左兼尚书左丞。寿春内附，尚书令王
肃出镇扬州，请缵为长史，加平远将军，带梁郡太守。
肃薨，敕缵行州事。任城王澄代肃为州，复启缵为长”
史。缵出征之后，萧衍将姜庆真乘虚攻袭，遂据外郭。
虽寻克复，缵坐免官。永平三年卒，年四十五。